ไฟแนนซ์ทูเดย์
&#8220;ตึกยังมีทรุด ความรู้สึกยังผกผัน น้ำมิตรเท่านั้นที่ให้ไปแล้วมีแต่เพิ่ม&#8221;
10 ส.ค. 2554

“ตึกยังมีทรุด ความรู้สึกยังผกผัน น้ำมิตรเท่านั้นที่ให้ไปแล้วมีแต่เพิ่ม”
โดย..ต้นกล้า
ที่ประชุม “ครม.พ่อมาร์ค” ยังยึดคติประชาชนต้องมาก่อน จึงมีมติเห็นชอบโครงการประกันภัยข้าวนาปีประจำฤดูการผลิต 2554 โดยให้ชดเชยค่าต้นทุนการเงินของ ธ.ก.ส. ในส่วนของเกษตรกรที่เข้าร่วมโครงการ โดยรัฐจะอุดหนุนค่าเบี้ยประกันภัยสำหรับเกษตรกรในส่วนที่เกินกว่า 60 บาทต่อไร่ จากอัตราค่าเบี้ยประกัน 120 บาทต่อไร่ วงเงินงบประมาณสูงสุดไม่เกิน 3,980 ล้านบาท




อะแฮ่ม...รัฐบาล อภิสิทธิ์ เวชชาชีวะ ให้ ธ.ก.ส.ทดรองจ่ายไปก่อน และให้เสนอขอเงินชดเชยจากรัฐบาลในปีงบประมาณ 2555
23 ปีมานี้ การซื้อขายทองคำฮอตฮิตติดอันดับ ปริมาณการซื้อขายทองคำในภาพรวมของประเทศไทยนั้น พูดกันเป็นหลักแสนล้านบาท
ยิ่งราคาทองคำทำสถิติสูงสุดใหม่ครั้งแล้วครั้งเล่า คนซื้อคนขายก็อู้ฟู่กว่าลงทุนในหุ้นซะอีก เพราะขึ้นลงวันละ 50150 บาทนั้นมันหวือหวา 57.5% เชียวนะตะเองง
วานนี้ ราคาทองคำแท่งทำนิวไฮอีกบาทละ 2.23 หมื่นบาท
“ฐิภา นววัฒนทรัพย์” ประธานเจ้าหน้าที่บริหาร บริษัทวายแอลจี บูลเลี่ยน แอนด์ ฟิวเจอร์ส บอกว่า ช่วง 1-2 เดือนนี้ จะ เห็นราคาทองคำเคลื่อนไหวระหว่าง 1,5001,560 เหรียญสหรัฐต่อออนซ์ หรือระดับต่ำกว่า 2.2 หมื่นบาท จึงเหมาะแก่การสะสม ก่อนจะทยอยขายเมื่อราคาปรับขึ้นไปที่ 2.28 หมื่นบาทขึ้นไปในครึ่งปีหลัง
เฉพาะปลายไตรมาส 3 ต้นไตรมาส 4 ที่คาดว่าจะเห็นนิวไฮ1,650 เหรียญสหรัฐต่อออนซ์ หรือ 2.3 หมื่นบาท ถ้าค่าเงินบาทยืนที่ 30.30 บาทต่อเหรียญสหรัฐ ถ้าเงินบาทอ่อนค่ากว่านี้ จะเห็นราคาทองสูงถึง 2.35 หมื่นบาท ซื้อสะสมไว้แล้วค่อยทยอยขายเมื่อราคาขึ้นสูง กำไร้ กำไร...